Movado de Socialisma Edukado

La Movado de Socialisma Edukado (ĉine simpligite: 社会主义教育运动; ĉine tradicie: 社會主義教育運動; pinjine: Shèhuìzhǔyì Jiàoyù Yùndòng), konata ankaŭ kiel la Movado de la Kvar Purigoj (ĉine simpligite: 四清运动; ĉine tradicie: 四清運動; pinjine: Sìqīng Yùndòng) estis movado lanĉita de Mao Zedong de 1963 al 1965 en la Popola Respubliko Ĉinio. Mao celis forigi reakciajn elementojn en la burokrataro de la Ĉina Komunista Partio (ĈKP), dirante ke "regado estas ankaŭ procezo de socialisma edukado".

 Celoj 
Dum la 1960-aj jaroj, la vidpunkto de Mao pri klasa lukto traktis du apartajn dimensiojn. La unua estis klasa lukto interne de la socio por eviti reviziismon, kaj ĝi estis procezo, kiu postulis socialisman edukadon. La dua estis lukto interne de la Partio mem por trakti burokratismon kaj eviti, ke la partiaj burokratoj fariĝu nova burĝaro. Tial, la celo de la movado estis "purigi politikon, purigi ekonomion, purigi la organizaĵon, kaj purigi penson" opone al reviziismo. Mao provis proksimigi la kadrojn de la Komunista Partio al la popolo kaj pliigi revolucian konscion inter pli junaj homoj, kiuj kreskis post la fondiĝo de la Popola Respubliko Ĉinio.

 Sekvo 
La Movado de Socialisma Edukado estas rigardata kiel la antaŭaĵo de la Kultura Revolucio. Laŭ takso, la Movado de Socialisma Edukado rezultigis 77 560 mortojn kaj persekutis 5 327 350 homojn.https://en.wikipedia.org/wiki/Socialist_Education_Movement

 Referenco 
Kategorio:Maoisma terminologio
Kategorio:Kampanjoj de la Komunista Partio de Ĉinio
Kategorio:Politikaj reprezalioj en Ĉinio